Frantzia eta Alemania arteko muga

Frantzia eta Alemaniaren arteko muga Alemania eta Frantzia banatzen dituen muga da. Hainbat aldaketa izan ditu historian zehar eta hainbat arrazoirengatik, bi herrialde horiek sortu zirenetik.

 Ezaugarriak
Frantziaren eta Alemaniaren arteko muga 451 kilometrokoa da, Frantziako ekialdean eta Alemaniako mendebaldean.

Ipar-mendebaldean hasten da Alemania-Frantzia-Luxenburgo muga hirukoitzean, Alemaniako Perl udalerria (Sarre estatua), Frantziako Apach udalerria (Mosela departamentua) eta Luxenburgoko Schengen udalerria (Remich kantonamendua) elkartzen direnean. Puntu hau Mosela ibaiaren gainean dago.

Mugak ekialderantz jarraitzen du, Rhin ibairaino. Orduan, ekialdetik hegoalderantz abiatzen da Alemania-Frantzia-Suitza muga hirukoitzeraino. Muga hirukoitza Rhin ibaian dago, Weil am Rhein (Alemania, Baden-Wurtemberg estatua), Huningue (Frantzia, Rhin Garaia departamentua) eta Basilea (Suitza, Basilea kantoia) udalerrien gainean. Dreiländereck delakoak batasun hau sinbolizatzen du, suitzar lurraldean hego-ekialdetik 150 metro ingurura dagoen monumentua.

Mugak Alemaniako hiru estatu (Baden-Wurtemberg, Renania-Palatinatua eta Sarre), Frantziako eskualde bat (Ekialde Handia) eta hiru departamendu (Rhin Garaia, Rhin Beherea eta Mosela) banatzen ditu, baita Estrasburgo bezalako hiri garrantzitsuetakoak ere.

 Erreferentziak 

 Kanpo estekak